### Beslutning

Taget til efterretning.

### Sagsfremstilling

## Resume og sagens baggrund

Den aktuelle situation i forbindelse med krisen om [adresse] har medført stigende energipriser og mulige udfordringer i forhold til forsyningssikkerheden i den kommende vinterperiode. Staten, Danske Regioner og KL har sammen valgt at anbefale alle offentlige organisationer at følge Energistyrelsens gode råd til at imødegå udfordringerne. Kalundborg Kommune har valgt at følge anbefalingerne. Det betyder blandt andet, at der skrues ned for varmen i kommunens bygninger, og der spares på strømmen der, hvor det er muligt. Der orienteres hermed om de konkrete tiltag og processen for den kommende vinterperiode.

## Indstillinger

Direktøren indstiller, at orienteringen tages til efterretning.

## Behandling

Økonomiudvalget, Kommunalbestyrelsen.

## Sagsfremstilling

*Baggrund*

Den aktuelle situation med [adresse] invasion af [adresse] har medført stigende energipriser og mulige udfordringer i forhold til forsyningssikkerheden i den kommende vinterperiode.

Efter [adresse] invasion af [adresse] er særligt priserne på gas og el steget kraftigt. Samtidig har det skabt stor usikkerhed om gasleverancerne fra [adresse] til [adresse]. Også i [adresse] påvirker det forsyningssektorens muligheder for at levere nok gas og el til borgere og virksomheder samt offentlige bygninger.

Energistyrelsen har udmeldt, at gaslagrene er fyldt til den kommende vinters behov, men at der kan komme udfordringer med at levere nok strøm til hele landet i visse perioder.

Det betyder, at der relativt uvarslet kan komme såkaldte "brown-outs", hvor der slukkes for elforsyningen i visse områder i op til to timer ad gangen.

For at undgå strømafbrydelser og for at spare på energien har Staten, Danske Regioner og KL sammen valgt at anbefale alle offentlige organisationer at følge Energistyrelsens gode råd i forhold til at imødegå udfordringerne.

Kalundborg Kommune har valgt at følge anbefalingerne. Det betyder blandt andet, at der skrues ned for varmen i kommunens bygninger, og der spares på strømmen der, hvor det er muligt.

*Konkrete tiltag i [adresse] bygninger*

I de foregående år har vi i Kalundborg Kommune sigtet efter at holde en temperatur på 21 grader indendørs i bygningerne. Temperaturen sænkes nu, så der sigtes efter en temperatur på 19 grader. I de generelle anbefalinger undtages vuggestuer og plejecentre.

Derudover er fyringssæsonen forkortet, så der først sættes varme på bygningerne d. 1. oktober. Den tidligere normale fyringssæson startede 1. september.

I idrætshallerne sænkes temperaturen fra 16 grader til 15 grader i selve [adresse].

For at spare på strømmen anbefales det, at alle unødige udendørs belysninger på bygninger slukkes. Der arbejdes på i hvilket omfang, det kan gennemføres under hensyntagen til andre parametre som tryghed og sikkerhed.

Endelig bliver alle medarbejdere opfordret til at bidrage til at spare på varme og strøm ved blandt andet at slukke lys efter sig, slukke for skærme, når de ikke bruges og øvrige gode spareråd, som er udmeldt af Energistyrelsen.

*Processen fremover*

Administrationen har nedsat en styregruppe til at håndtere udfordringerne igennem den kommende vinterperiode. I styregruppen er der bred repræsentation fra kommunens forskellige fagområder.

I gruppen vil der blive fulgt op på de iværksatte tiltag, og der vil blive arbejdet med implementering af yderligere forslag til tiltag, der kan nedbringe forbruget.

Gruppen har desuden fokus på, at der er det nødvendige beredskab i forbindelse med eventuelle strømafbrydelser.

Der er desuden iværksat medarbejderinvolvering via orientering af Hovedudvalget på mødet i oktober 2022 og via kommunens intranet KAI.

## Økonomiske konsekvenser

Ingen økonomiske konsekvenser.

### Sagens forløb

12-10-2022 Økonomiudvalget
Anbefales.